Perussuomalaiset epäili uudistusten toimivuutta - Kotimaa - Ilta-Sanomat
Perussuomalaiset epäili uudistusten toimivuutta Julkaistu: 30.8.2013 0:02
Julkaistu: 30.8.2013 0:02
Oppositiopuolue perussuomalaiset epäili hallituksen rakenteellisten uudistusten voimaa kestävyysvajeen kuromisessa.
Eduskuntaryhmän puheenjohtaja Pirkko Ruohonen-Lernerhttp://www.iltasanomat.fi/haku/?search-term=Pirkko%20Ruohonen-Lerner arvosteli linjauksia työurien pidentämisestä tehottomiksi ja ihmetteli, miksi hallitus ei lisännyt kannustimia nuorten ja ikääntyneiden palkkaamiseen.
– Muutenkin työhyvinvointiin liittyvät panostukset ovat liian vähäisiä, Ruohonen-Lerner toteaa tiedotteessa.
Päätös työttömien mahdollisuudesta hankkia pieniä tuloja oli kuitenkin perussuomalaisten mieleen.
Perussuomalaiset tyrmäsi hallituksen esityksen kotihoidon tuen muutoksista. Ruohonen-Lerner sanoo, että päätösvalta hoidon jakamisesta pitäisi jättää perheille itselleen. Puolue ilmaisi huolensa kunta- ja sote-uudistuksen tulevaisuudesta eikä uskonut myöskään kuntaliitosten tuovan tarpeellisia säästöjä.